**Хавсемет Роза**

Л.Н. Толстой атындағы № 4 гимназия-мектебі,

бастауыш сынып мұғалімі,

Степногорск каласы

**Махмет Түменбаев. Көктем**

**Сабақтың жалпы мақсаты:** Ақпарат көздерін тиімді пайдалану арқылы Махмет Түменбаев «Көктем» өлеңінің – мазмұны мен идеясын ашу.

**Міндеттер:**

– Өлеңдегі ақынның көңіл-күйін сезіне отырып, бейнелі сөйлей білуге машықтандыру;

– Оқушылардың шығармашылық бағытта жұмыс істеуіне ықпал ету;

– Өзіндік пікір қалыптастыру арқылы тапсырманы өзара талқылау, қорытынды жасау, түйінді ойларды жинақтай білуге жетелеу;

– Қоршаған ортаның тылсым сырларына қызықтыру арқылы табиғатты аялай білуге, табиғаттың сұлулығын сезінуге тәрбиелеу.

**Күтілетін нәтиже:**

– Бейнелі сөздердің мәтінмен байланысын анықтап, ауыз екі тілде қолдана біледі;

– Жұптық және топтық әрекетте белсенділік танытады, сыни тұрғыдан баға бере біледі;

– Табиғаттың сұлулығын сезінеді, жауапкершілік сезімі нығаяды, қызығушылығы артады.

**Қолданылатын әдіс-тәсілдері:** Түсіндіру, сұрақ-жауап, топпен жұмыс. «Миға шабуыл», «Глоссарий», «Ыстық орындық», «Бес жолды өлең».

**Ресурстар:** суреттер; жапырақ, құстар, аралар, шөптер т.б. стикерлер, слайдтар; ыстық орындық суреті, көқтем мезгіліне байланысты суреттер, гүлдердің суреті, т.б. Оқулық, дәптер, маркерлер, сабақтың дәйексөзі жазылған плакат, бағалау парағы, оның үлгісі төмендегідей.

|  |  |  |  |  |  |
| --- | --- | --- | --- | --- | --- |
| № | Оқушының аты жөні | Қ.о | М.т | О.т | Барлық бал саны |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Әр кезеңде 0-3 аралғындағы балдар қояды, ең жоғарғы балл-3, төменгі балл-0. | | | | | |

Сыныпта ынтымақтастық атмосферасын қалыптастыру:

Психологиялық дайындық:

- Алдымызда кездескен,

Көп қонақты көреміз.

Бәріне де ізетпен

Біздер сәлем береміз.

Қане, барлықтарыңызды шаттық шеңберіне шақырамын.

«Өрмекші» әдісі арқылы бір-бірімізге жылы лебіздер айтып көңілімізді көтерейік.

Оқушылар қонақтармен амандасып, шеңберде жиналып, мұғаліммен бірге бүгінгі сабаққа сәттілік тілейді.

***Топқа бөлу:*** Оқушыларға гүл атаулары жазылған стикерлер таратылады да, сол атаулар бойынша олар 3 топқа бөлінеді әр топта (5 оқушыдан).

1-топ – «Қызғалдақ»

2-топ – «Жауқазын»

3-топ – «Бәйшешек»

**Үй тапсырмасын сұрау:** «Ыстық орындық» арқылы, «Еңбекпен ел көгерер» әңгімесін талдау.

**Қызығушылықты ояту:** Балалар, сендер жаңа гүлдер арқылы топқа бөліндіңдер7

*Гүлдер жайлы қысқаша мағлұмат беру*. Осы гүлдер нені еске салады?

Иа, көктемді дұрыс айтасыңдар.

Ендеше бүгінгі өтетін тақырыбымыз – Махмет Түменбаевтың «Көктем» өлеңі.

-Қазір қандай мезгіл?

-Көктем мезгілінің айларын ата?

«Глоссарий» әдісі арқылы көктем деген ашық сұраққа жауап жазады. Оны топта оқып береді.

*Топтың спикері анықталып, әр кезең сайын бағалау парағына бағалап отырады*

**Жаңа материалмен жұмыс.**



«Көктем» өлеңін мәнерлеп оқып беремін.

***Сөздік жұмыс.*** Атырап айнала, маңай.

***Топқа тапсырма.***

І топ: Өлеңді оқып шығып, мағынасын ашу.

ІІ топ: Өлеңді оқып шығып, суреттеу.

ІІІ топ: Өлеңді қимылмен көрсету арқылы мәнерлеп оқу.

Үш топ берілген тапсырма бойынша жұмыла жұмыс жасай отырып, қорғайды.

Топтар бір-біріне сұрақ дайындайды.

*Спикер бағалайды*

**Ой толғаныс:** ББҮ стратегиясы арқылы тақырыпты бекітеді, қорғайды.

|  |  |  |
| --- | --- | --- |
| Білемін | Білгім келеді | Үйрендім |
|  |  |  |

*Спикер бағалайды.*

**Қорытындылау:** сұрақ-жауап.

**Сабақты бағалау:**Спикерлердің бағалауын тыңдай отырып, салыстыра бағалау.  

**Үй тапсырмасы:**«Көктем» тақырыбына эссе.